Braziliya ayollar futboli A2 Seriyasi. Braziliya ayollar futboli A2 Seriyasi (ispan: Campeonato Brasileiro de Futebol Feminino Série A2, yaʼni Braziliya ayollar milliy chempionati ikkinchi darajali) — CBF (Braziliya Futbol Federatsiyasi) tomonidan oʻtkaziladigan har yilgi Braziliya ayollar klublari oʻrtasidagi futbol turniri. Tarixi. Braziliya ayollar futboli A2 Seriyasi yarim finalchi jamoalari Braziliya ayollar futboli A1 Seriyasi (Campeonato Brasileiro de Futebol Feminino Série A1)ga koʻtariladi. Ishtirokchi jamoalarni taqsimlash CBF Ayollar futboli reytingi boʻyicha boʻladi va 2018-yildan boshlab ishtirokchilarni aniqlashning dastlabki bosqichini bahslashadigan davlat vakillari tomonidan amalga oshiriladi. Shu bilan birgalikda 2021-yil 18-may kuni Braziliya Futbol Federatsiyasi (CBF) Braziliya ayollar futboli A3 Seriyasi tashkil etilganini eʼlon qildi. Braziliya ayollar futboli A3 Seriyasi Braziliya ayollar futboli A2 Seriyasi (Campeonato Brasileiro de Futebol Feminino Série A2)da vujudga kelayotgan salbiy holatlar tufayli tashkil etilgan. Chunki Braziliya ayollar futboli A2 Seriyasi Braziliya ayollar klublari uchun xuddi „komfort zonasi“ga aylanib qolgandi. Braziliya ayollar futboli A2 Seriyasida yuqori natija koʻrsatgan 2 jamoa yuqori liga (Braziliya ayollar futboli A1 Seriyasi)ga chiqish imkoniyati bor edi-yu, lekin hech bir jamoa Braziliya ayollar futboli A2 Seriyasidan pastga tushib ketmasdi. Shu holatni bartaraf etish uchun Braziliya ayollar futboli A3 Seriyasi tashkil etilgan. Chempion jamoalar roʻyxati. Quyida Braziliya ayollar futboli A2 Seriyasi (Campeonato Brasileiro Série A2) chempion jamoalari roʻyxati keltirilgan: